GiliGold/VAD_KnessetCorpus huggingface dataset:
מכלוף מיקי זוהר:
כל מי שהגיש.
מכלוף מיקי זוהר:
כמה בקשות לנושא חדש?
יעל סלנט:
שניים.
מכלוף מיקי זוהר:
גם ג'בארין וגם מיכל רוזין.
אחמד טיבי:
אדוני היושב ראש, נכנסו אלמנטים חדשים לסעיף השפה הערבית, שונו דברים ולכן אני מבקש להצביע.
מכלוף מיקי זוהר:
מי עוד רוצה לנמק את הנושא החדש?
מכלוף מיקי זוהר:
מיכל רוזין?
אחמד טיבי:
אף אחד לא רוצה לנמק.
איילת נחמיאס ורבין:
הצבעה עכשיו.
מכלוף מיקי זוהר:
נעבור להצבעה.
מכלוף מיקי זוהר:
חברת הכנסת מיכל רוזין, אנחנו נאפשר לך לנמק את הרביזיה.
מיכל רוזין:
בוקר טוב.
מיכל רוזין:
אני חייבת לומר שזה בין הפעמים היחידות שאני באה לנמק נושא חדש ואכן יש נושא חדש.
מיכל רוזין:
גם לפי יושב ראש הוועדה, היועץ המשפטי של הוועדה, שיניתם את הסעיף הזה וטוב ששיניתם אותו, לא אמרתי שרע ששיניתם אותו, הורדתם את ועדות הקבלה, הורדתם את העובדה שניתן למנוע מקבוצות אוכלוסייה כאלה ואחרות לבוא לגור במקומות מסוימים אבל עדיין גם אם שיניתם, השארתם כמובן את האפליה בחוק ואנחנו לא מסכימים לה.
מיכל רוזין:
לכן יש כאן בהחלט נושא חדש.
מיכל רוזין:
זה לא שינוי מילה ולא שינוי נוסח אלא לגמרי שינוי מהותי שמדבר על משהו אחר לגמרי, על עידוד התיישבות שזה לא כמו יכולת לומר למישהו לא לבוא.
מיכל רוזין:
יש הרגשה שיש לחצים בתוך הקואליציה מזה שעומד בראש.
מכלוף מיקי זוהר:
יש דרישה של ראש הממשלה לסיים את החוק במושב הזה.
מכלוף מיקי זוהר:
זו דרישה שלו.
איילת נחמיאס ורבין:
אתם פיונים?
מכלוף מיקי זוהר:
אנחנו לא פיונים.
מכלוף מיקי זוהר:
אנחנו עובדים בסופו של דבר למען עם ישראל.
מכלוף מיקי זוהר:
מי שמוביל את עם ישראל, זה ראש ממשלת ישראל.
מכלוף מיקי זוהר:
המדיניות שלו מיושמת כאן בכנסת הלכה למעשה.
פנינה תמנו:
גם אם החוק סותר את היותנו מדינה דמוקרטית?
מכלוף מיקי זוהר:
החוק אינו סותר את היותנו מדינה יהודית ודמוקרטית.
מכלוף מיקי זוהר:
להפך.
מכלוף מיקי זוהר:
הוא מחזק את המושג הזה.
מיכל רוזין:
חבר הכנסת מכלוף מיקי זוהר, אנא לשמור על זכות הדיבור.
מיכל רוזין:
לא נהוג שהיושב ראש מפריע לי לסיים את דבריי.
מכלוף מיקי זוהר:
אבל הוא רשאי.
מיכל רוזין:
אכן הוא רשאי.
מיכל רוזין:
רשאי, זה לא אומר שהוא צריך.
מיכל רוזין:
אני שוב חוזרת ואומרת, התחלתי לומר ומיד קפצת, אבל רק חיזקת את דבריי ולא תקפת אותם, שכל החברות בקואליציה אינן מרוצות בלשון המעטה מהחוק, אינן רוצות את החוק, מבינות שהוא בעייתי ומיותר, שהוא רק מציק ומהווה סוג של הסתה והפרד ומשול בחברה הישראלית, מה שמיותר לנו היום כי כולנו צריכים להיות מאוחדים מול האתגרים סביבנו.
מיכל רוזין:
לכן אני חושבת שיש כאן איזה ניסיון להשיג איזה הישג מדומה.
מכלוף מיקי זוהר:
חברת הכנסת רוזין, משפט אחרון.
מיכל רוזין:
לכן השאלה האם הצעת החוק הזאת שעליה נצביע היום-מחר מסמלת את סוף ממשלת נתניהו או ממשלות נתניהו לדורותיהן כי אנחנו הולכים לבחירות ואז נוכל להחליף את השלטון ונוכל לחוקק את החוק מחדש ולשנות אותו ולתקן אותו.
מכלוף מיקי זוהר:
או שכן או שלא.
מיכל רוזין:
נראה שראש הממשלה מתעקש על זה על מנת להראות הוא עושה מול בנט, מול כחלון, שהוא יגיד שהוא הביא את זה.
יוסף ג'בארין:
כבוד יושב ראש הוועדה, אני רוצה לומר לך שלפעמים מגישים בקשה על נושא חדש כדי למשוך זמן ולנקוט בסחבת.
יוסף ג'בארין:
אנחנו מכירים את זה.
יוסף ג'בארין:
אני רוצה לומר לך, והיועץ המשפטי נמצא כאן אתנו, שבסעיף הזה יש את כל הנימוקים המהותיים מדוע זה נושא חדש.
יוסף ג'בארין:
אם זה לא נושא חדש, אני לא יודע מה זה נושא חדש ואני אסביר למה.
יוסף ג'בארין:
אחרי הקריאה הראשונה היה חלק מאוד חזק ומהותי בתוך סעיף 4(2) שקובע שלדוברי השפה הערבית – אלה אנחנו האזרחים שמוגדרים בחוק הזה כאזרחים סוג ב' או ג' – הזכות לנגישות לשונית לשירותי המדינה.
יוסף ג'בארין:
לכן זאת גם שפה מאוד חזקה של זכות וגם נגישות לכל שירותי המדינה.
יוסף ג'בארין:
זה היה סעיף מאוד חזק שאולי היה בו קצת כדי לנטרל את העובדה שיש כאן שינוי משפטי במעמדה של השפה הערבית, לעומת המצב הקודם שהיא שפה רשמית למצב שיש לה מעמד מיוחד.
יוסף ג'בארין:
כל זמן שאמרנו שיש פגיעה בשפה הערבית, התשובה הייתה: לא פוגעים בשפה, הנה, תראו את 4(ב) שמשאיר את הזכות לנגישות.
יוסף ג'בארין:
אחרי הקריאה הראשונה פשוט מחקו את החלק הזה שהוא החלק הכי חשוב בסעיף.
יוסף ג'בארין:
האמת היא שאפשר לבטל את כל מה שכתוב בסעיף ולהשאיר את החלק הזה.
יוסף ג'בארין:
זה החלק הכי חשוב.
יוסף ג'בארין:
מברים גם על זכות וגם על שירותי המדינה.
יוסף ג'בארין:
לכן אני חושב שיש כאן שינוי מאוד מהותי ואני מקווה שהיועץ המשפטי יראה את העניין הזה.
יוסף ג'בארין:
אי אפשר לוותר על המילה זכות.
מכלוף מיקי זוהר:
נשמע עכשיו את היועץ המשפטי.
מכלוף מיקי זוהר:
היו כאן שלוש טענות לנושא חדש ואני מבקש ממך להתייחס.
פנינה תמנו:
המדינה מתהדרת בהנגשה.
מכלוף מיקי זוהר:
היו שלוש הנמקות, של מיכל רוזין, של אחמד טיבי ושל יוסף ג'בארין.
יוסף ג'בארין:
אי אפשר לבטל זכות שקיימת בקריאה הראשונה.
יוסף ג'בארין:
זכות.
מכלוף מיקי זוהר:
אני מבקש מהיועץ המשפטי להתייחס לפני שאני עובר להצבעה.
גור בליי:
אנחנו סבורים שהתיקונים האלה לא חורגים מגדר הצעת החוק.
גור בליי:
ועדות בקריאה שנייה ושלישית יכולות לעשות תיקונים מאוד משמעותיים בסעיפי החוק.
גור בליי:
השאלה האם התיקונים לא חורגים מגדר הנושא של הצעת החוק.
גור בליי:
התוצאה יכולה להיות מאוד מאוד שונה אבל אם היא עוסקת באותו נושא, היא לא נחשבת חורגת מגדר הנושא.
יוסף ג'בארין:
אבל זה ביטול זכות.
יוסף ג'בארין:
ביטול זכות, זאת כבר חריגה.
אמיר אוחנה:
מה פתאום.
אמיר אוחנה:
למה אתה קובע את זה?
יוסף ג'בארין:
מחקו את הסעיף.
פנינה תמנו:
למה להתעקש על זה?
מכלוף מיקי זוהר:
אני מבקש לאפשר ליועץ המשפטי להשלים את ההסבר.
גור בליי:
ככל שמדובר בסעיף 4(ב), הנושא עליו מדובר כאן הוא הנושא של איך מנגישים את הגישה לשירותים ממלכתיים לדוברי השפה הערבית.
גור בליי:
בעניין הזה יש שינוי משמעותי, אין זכות לנגישות.
גור בליי:
אנחנו מדברים שהסדרת השילוט והנגישות תהיה בחוקים אבל בסופו של דבר הנושא הוא אותו נושא, באיזו צורה האזרח הערבי יוכל לגשת ולקבל שירות משירותי המדינה.
גור בליי:
לגבי סעיף 7, הסעיף מלכתחילה עסק בשאלת ההתיישבות הקהילתית או באופן רחב יותר.
יוסף ג'בארין:
לא של יהודים.
גור בליי:
לרבות לבני דת אחת ובני לאום אחד.
גור בליי:
זאת אומרת, לרבות התיישבות רק ליהודים כמו גם לאומים אחרים.
מכלוף מיקי זוהר:
אני מבקש לסיים.
מכלוף מיקי זוהר:
אני מבקש ממך לסיים.
אחמד טיבי:
התייעצות סיעתית.
אחמד טיבי:
לפי התקנון, כמה זמן יש להתייעצות סיעתית?
מכלוף מיקי זוהר:
שלוש דקות.
קריאה:
חמש דקות.
אחמד טיבי:
חמש דקות.
אחמד טיבי:
אין הצבעה.
מכלוף מיקי זוהר:
מה פתאום?
אחמד טיבי:
אגב, בשביל הנושא הזה אני זקוק ל-20 דקות.
מכלוף מיקי זוהר:
אני מתכבד לחזור לדיון אחרי התייעצות סיעתית.
מכלוף מיקי זוהר:
חברי האופוזיציה מתבקשים להיכנס לדיון.
איילת נחמיאס ורבין:
היועץ המשפטי של הוועדה מדבר עם היועץ המשפטי לכנסת.
מכלוף מיקי זוהר:
יש אישור יושב ראש לעשר דקות נוספות.
מכלוף מיקי זוהר:
הגשנו בקשה כדין ואושרו לנו עשר דקות.
מכלוף מיקי זוהר:
אני רוצה להצביע.
מכלוף מיקי זוהר:
אנחנו עושים את ההצבעה, אתם תצביעו נגדה ואנחנו נצביע בעדה.
אמיר אוחנה:
אדוני היושב ראש, יש לכנסת הזאת יושב ראש ולא קוראים לו איל ינון, עם כל הכבוד.
קריאה:
יש כאן יועץ משפטי לכנסת.
קריאה:
אנחנו העלינו טענה שזה לא נושא חדש.
קריאה:
דיברנו עם איל ינון.
מכלוף מיקי זוהר:
אני מבקש לא להפריע לתשובה של היועץ המשפט.
גור בליי:
אני מבין שגם פנו ליועץ המשפטי ואני רוצה לחזור ולהבהיר לפרוטוקול שלא אמרתי בשום שלב שזה לא שינוי משמעותי.
גור בליי:
אמרתי שבהחלט יש כאן שינויים משמעותיים בשני החוקים - - -
אמיר אוחנה:
שהם אינם נושא חדש.
גור בליי:
אבל הם לא חורגים מגדר הנושא שזה המבחן לשאלת נושא חדש.
גור בליי:
לרגע לא אמרנו שהשינויים עצמם הם לא משמעותיים.
גור בליי:
מותר לעשות שינויים אפילו מפליגים כשהם בגדר אותו נושא.
גור בליי:
זו הבהרה אחת.
גור בליי:
לגבי הנושא השני.
גור בליי:
איל אמר שאם היושב ראש אישר להמשיך, אין מניעה להמשיך.
מכלוף מיקי זוהר:
חבר הכנסת טיבי, אני חייב לומר, אתה בעל ניסיון.
מכלוף מיקי זוהר:
הוכחת את ניסיונך, כמעט הצלחת אבל הניסיון היה באמת ניסיון אמיץ.
קריאה:
נפלת כמו גיבור.
מכלוף מיקי זוהר:
אנחנו מעריכים שאתה לא תרפה עד שהחוק יתקבל.
מכלוף מיקי זוהר:
מי בעד טענת נושא חדש?
יוסף ג'בארין:
לערבים מותר להצביע?
מכלוף מיקי זוהר:
בינתיים.
מכלוף מיקי זוהר:
בעד – 6
מכלוף מיקי זוהר:
טענת נושא חדש לא נתקבלה.
אחמד טיבי:
אי אפשר לעשות רביזיה אלא רק אחרי חמש דקות מינימום.
מכלוף מיקי זוהר:
הוגשה רביזיה.
מכלוף מיקי זוהר:
היא תוצבע מחר בבוקר.
מכלוף מיקי זוהר:
חברים, טוב לראות אתכם.
מכלוף מיקי זוהר:
אנחנו מתנצלים שהבאנו אתכם בזמן פגרה - - -
יואל חסון:
האמת היא שאנחנו הבאנו אתכם.
יואל חסון:
- - - של האופוזיציה.
מכלוף מיקי זוהר:
אה, אוקיי.
מכלוף מיקי זוהר:
אז אנחנו מתנצלים גם מצד האופוזיציה.
מכלוף מיקי זוהר:
הצעתם דיון חשוב, - - - חוק חשוב למניעת תכנים פורנוגרפיים לילדים.
מכלוף מיקי זוהר:
אנחנו עובדים גם בפגרה.
מכלוף מיקי זוהר:
סדר היום הוא בחירת ממלא מקום ליושב-ראש הכנסת בעת היעדרו מן הארץ.
מכלוף מיקי זוהר:
אני אקצר לכם.
מכלוף מיקי זוהר:
אנחנו כבר עברנו את זה בזמן עזיבת יושב-ראש הכנסת את הארץ צריך למנות לו מישהו מבין סגניו כדי שישמש כממלא מקומו.
מכלוף מיקי זוהר:
יושב-ראש הכנסת המליץ על חברת הכנסת טלי פלוסקוב שאני גם מאוד בעדה.
מכלוף מיקי זוהר:
אני חושב שאפשר לעבור להצבעה.
קריאה:
תגיד את המועדים.
מכלוף מיקי זוהר:
המועדים: החל ב-2 באוקטובר 2018, ישוב ארצה בעזרת ה' ב-7 באוקטובר 2018.
יואל חסון:
אפשר התייעצות סיעתית?
מכלוף מיקי זוהר:
אתה יכול.
מכלוף מיקי זוהר:
- - - אתה רוצה, אבל אתה יכול.
מכלוף מיקי זוהר:
אבל מועדים.
מכלוף מיקי זוהר:
מה נושא הדיון שעשית היום בסדר היום באופוזיציה?
יואל חסון:
שרת המשפטים - - -
מכלוף מיקי זוהר:
על איילת?
מכלוף מיקי זוהר:
בוא הנה, תשמעו, בקצב הזה היא באמת תהיה ראש ממשלה.
מכלוף מיקי זוהר:
אתם כל הזמן מרימים לה.
יואל חסון:
זה מה שאנחנו רוצים שיהיה.
מכלוף מיקי זוהר:
האמת היא שאני חושב שהיא עושה עבודה מצוינת בתור שרת המשפטים.
ירדנה מלר-הורוביץ:
אנחנו נאשר את זה?
יואל חסון:
רביזיה.
מכלוף מיקי זוהר:
רביזיה נרשמה ותידון - - -
אתי בן יוסף:
נשארת עם הרביזיוניסטים - - -
מכלוף מיקי זוהר:
פעם הוא היה רביזיוניסט.
יואל חסון:
פעם רביזיוניסט תמיד רביזיוניסט.
מכלוף מיקי זוהר:
לא, עזוב, נו.
יואל חסון:
- - - אני חוזר בי מהרביזיה.
מכלוף מיקי זוהר:
הוא חוזר בו גם מהרביזיה.
מכלוף מיקי זוהר:
אני מתכבד לפתוח את ישיבת ועדת הכנסת בנושא: החלטה בדבר מועדים לשעת שאלות בכנס הקיץ התשע"ח-2018.
מכלוף מיקי זוהר:
בהתאם לסעיף 50א לתקנון הכנסת קבעה ועדת הכנסת את המועדים הבאים לקיום שעת שאלות.
ארבל אסטרחן:
זו הצעה.
מכלוף מיקי זוהר:
אני קורא את ההצעה, ואז נצטרך להצביע עליה.
מכלוף מיקי זוהר:
כן?
ארבל אסטרחן:
מוצע לקבוע.
מכלוף מיקי זוהר:
מוצע לקבוע – בכנס הקיץ שהחל ביום י"ד באייר התשע"ח, 29 באפריל 2018: 1.
מכלוף מיקי זוהר:
ז' באייר התשע"ח, 21 במאי 2018.
מכלוף מיקי זוהר:
י"ד - - -
קריאה:
סליחה שאני קוטעת אותך.
קריאה:
שני התאריכים הראשונים כבר לא יכולים להיות כי אנחנו הגשנו את זה - - -
קריאה:
יש פה טעות.
קריאה:
אין קורלציה בין התאריך העברי לתאריך הלועזי.
קריאה:
ז' באייר זה לא 21 במאי.
ירדנה מלר-הורוביץ:
אני מבקשת להעיר שלפי - - - שהתקבלה, הרי ההחלטה המקורית היתה לאפשר עשרה מועדים לשעת שאלות ושבידי האופוזיציה תהיה גם האפשרות של עשר הצעות אי אמון במשך מושב, שזה שנה פרלמנטרית, מאוקטובר עד אוקטובר או אחרי החגים עד לפני החגים.
ירדנה מלר-הורוביץ:
ולכן שלוש פעמים כבר נוצלו מועדים לשעת שאלות.
ירדנה מלר-הורוביץ:
ב-11 בדצמבר היתה שעת שאלות לשר הביטחון, ב-29 בינואר היתה שעת שאלות לשר לביטחון הפנים והשר לעניינים אסטרטגיים והסברה, וב-5 במרץ היתה שעת שאלות לשר האוצר.
ירדנה מלר-הורוביץ:
זאת אומרת שמתוך עשרה מועדים, שלושה כבר נוצלו.
ירדנה מלר-הורוביץ:
כרגע מתבקשת הוועדה לדון על שבעה מועדים נוספים לפי בקשת האופוזיציה.
קריאה:
אבל פה כתוב שמונה.
ירדנה מלר-הורוביץ:
בסדר, לכן אני ביקשתי את ההערה שלי.
מכלוף מיקי זוהר:
אני אקרא את כל שמונת המועדים.
מכלוף מיקי זוהר:
אם תרצו לעשות שינויים, תודיעו לנו לפני ההצבעה.
ירדנה מלר-הורוביץ:
לא יכולים שמונה.
מכלוף מיקי זוהר:
אבל יש לי שמונה מועדים.
ירדנה מלר-הורוביץ:
אבל הם לא יכולים שמונה כי מתוך עשרה שלושה כבר היו, וזה רק שבעה.
מכלוף מיקי זוהר:
אז אנחנו נתחיל מה-28 במאי.
מכלוף מיקי זוהר:
י"ד בסיוון התשע"ח 28 במאי, כ"א בסיוון התשע"ח 4 ביוני - - -
ירדנה מלר-הורוביץ:
שזה כבר נקבע עם שרת המשפטים.
מכלוף מיקי זוהר:
כ"ח בסיוון התשע"ח 11 ביוני - - -
ירדנה מלר-הורוביץ:
נקבע עם שר החינוך.
מכלוף מיקי זוהר:
ה' בתמוז התשע"ח 18 ביוני, י"ב בתמוז התשע"ח 25 ביוני, י"ט בתמוז התשע"ח 2 ביולי, כ"ו בתמוז התשע"ח 9 ביולי.
ישראל אייכלר:
אפשר לקבל את הרשימה?
ארבל אסטרחן:
אבל ה-28 במאי, המועד הראשון, לא נקבע עם שר?
קריאה:
אולי.
ארבל אסטרחן:
אז יש פה בעיה מסוימת כי לפי התקנון - - -
קריאות:
צריך שבועיים מראש.
קריאות:
יכול להיות שהם יצטרכו למצוא תאריך אחר.
ארבל אסטרחן:
או שיהיה שר שיסכים.
מכלוף מיקי זוהר:
אם יהיה שר שיסכים, אז זה יקרה.
מכלוף מיקי זוהר:
אם לא, אז זה לא יקרה.
מכלוף מיקי זוהר:
שירים את ידו.
מכלוף מיקי זוהר:
בקשת יושב-ראש ועדת הפנים והגנת הסביבה להקדמת הדיון בהצעת חוק לתיקון דיני בחירות לרשויות המקומיות, התשע"ח-2018 (מ/1127), לפני הקריאה השנייה והשלישית.
מכלוף מיקי זוהר:
בבקשה, אדוני היושב-ראש.
יואב קיש:
הצעת החוק הוגשה עם לחץ זמנים מאוד גדול של משרד הפנים.
יואב קיש:
אומנם יש עוד מספר חודשים לבחירות המקומיות, אבל ההצעה הזו באה לתקן דברים שישפיעו לבחירות המקומיות.
יואב קיש:
רוב התיקונים, דרך אגב, תיקונים טכניים, הגדרות של ימים וכל מיני דברים שקשורים לפרסומים שמתחילים עוד 100 ימים לפני.
יואב קיש:
ולכן ביקשו, ואני גם הזדרזתי בוועדה להקדים.
יואב קיש:
החוק עבר בהסכמה כמעט מלאה, חוץ משתי הסתייגויות, אני לא יודע אם הם עוד נשארו.
פנינה תמנו:
שלי.
יואב קיש:
שלך.
יואב קיש:
אבל בסך הכול אני חושב שכולם, גם בקואליציה וגם באופוזיציה מבינים שהחוק צריך לעבור בהקדם.
פנינה תמנו:
כן, אנחנו בעד החוק.
יואב קיש:
אני סיימתי בנושא הזה.
יואב קיש:
אולי אצל נגוסה.
אברהם נגוסה:
ועדת העלייה והקליטה.
מכלוף מיקי זוהר:
אני חושב שיש תקנון שאומר שאם אף אחת מהוועדות, אז אפשר לעשות את זה בוועדת הכנסת.
מכלוף מיקי זוהר:
לא?
ישראל אייכלר:
אדוני היושב-ראש, למה לא לוועדת הכנסת?
ישראל אייכלר:
זה נושא לאומי.
מכלוף מיקי זוהר:
לא, אי אפשר להעביר את זה לוועדת הכנסת.
מכלוף מיקי זוהר:
ככה אומרת היועצת המשפטית.
קריאה:
ועדת הקליטה.
ישראל אייכלר:
מה זה קשור לקליטה?
יואב קיש:
מה היה במליאה?
מכלוף מיקי זוהר:
אני חושב שוועדת הכספים.
מכלוף מיקי זוהר:
אה, ועדת הרפורמות.
יואב קיש:
תן לה את זה, תן.
יואב קיש:
תן לה, תן לה, תן לה.
יואב קיש:
אני גם מוכן לתת לה את הדיון של חברת הכנסת יעל כהן-פארן שילך לוועדת הרפורמות.
יעל כהן-פארן:
מה הוא קשור?
יואב קיש:
הדיון של חברת הכנסת יעל כהן-פארן יכול ללכת לוועדת הרפורמות.
מכלוף מיקי זוהר:
אז בוא ניתן לוועדת העבודה באמת.
יואב קיש:
תן לה.
מכלוף מיקי זוהר:
יאללה.
מכלוף מיקי זוהר:
מי בעד העברת?
יעל כהן-פארן:
סליחה, סליחה.
יואב קיש:
לא, בינתיים זה עוד לא שלך.
מכלוף מיקי זוהר:
אני בעד זה.
מכלוף מיקי זוהר:
יש התנגדות לוועדת הרפורמות.
מכלוף מיקי זוהר:
מי בעד קביעת ועדה לדיון בהצעה לסדר היום בנושא: "התגברות האנטישמיות בגרמניה וצרפת", לוועדת הרפורמות?
מכלוף מיקי זוהר:
ירים את ידו.
יעל כהן-פארן:
אפשר?
מכלוף מיקי זוהר:
אני עובר לנושא הבא.
יעל כהן-פארן:
רגע, מיקי, היושב-ראש.
יעל כהן-פארן:
זה לא רציני.
זאב בנימין בגין:
אדוני היושב-ראש, אני חושב שההחלטה היא קצת זריזה מדי.
זאב בנימין בגין:
יתאר לעצמו כבודו - - -
מכלוף מיקי זוהר:
אבל אם ועדת החינוך מסרבת לדון - - -
זאב בנימין בגין:
אבל ועדת הרפורמות - - -
פנינה תמנו:
אדוני יושב-ראש ועדת הכנסת, לא צריך אישור של יושב-ראש ועדת?
מכלוף מיקי זוהר:
נתתי לה עבודה.
מכלוף מיקי זוהר:
היא כל הזמן בוכה שאין לה עבודה.
פנינה תמנו:
השאלה היא אם היא מעוניינת.
פנינה תמנו:
אתה לא צריך לשאול אותה?
מכלוף מיקי זוהר:
היא מעוניינת.
יעל כהן-פארן:
אדוני היושב-ראש, - - -
פנינה תמנו:
סליחה, אני מבקשת ממך לשאול אותה אם היא מעוניינת.
זאב בנימין בגין:
הפירוש יהיה שאנחנו - - -
קריאה:
מזלזלים.
ישראל אייכלר:
אני חושב ועדת החוץ והביטחון, אדוני היושב-ראש.
מכלוף מיקי זוהר:
זה בסדר.
מכלוף מיקי זוהר:
זו הצעה טובה.
זאב בנימין בגין:
חוץ וביטחון אולי.
יואב קיש:
לא, לא.
יואב קיש:
אבל זו הצעה טובה.
יואב קיש:
אם היא מתכוונת לעשות חוקים שלא קשורים לוועדה שלה, אז גם דיונים שלא קשורים לוועדה - - -
יואב קיש:
באמת.
יואב קיש:
עושים פה - - - לטובת משרד האוצר, היא מקבלת, עושה מה שהיא רוצה.
יואב קיש:
לא יהיה.
זאב בנימין בגין:
סליחה, יואב, תקשיב, זאת לא הבעיה של הוועדה שלה, אלא בעיה של הפירוש ליחס הכנסת להצעה הזאת.
ישראל אייכלר:
ועדת החוץ.
ישראל אייכלר:
אני אומר, ועדת החוץ.
זאב בנימין בגין:
זה אנטישמיות - - - בכל העולם.
זאב בנימין בגין:
הרי אנחנו - - - עכשיו אנחנו - - -
זאב בנימין בגין:
אני אנסה לשכנע את יושב-ראש ועדת - - -
פנינה תמנו:
למה לא חוץ וביטחון, אדוני היושב-ראש?
יואב קיש:
לא, לא דנים בזה.
יואב קיש:
למה?
יואב קיש:
כי זה ריאלי.
יואב קיש:
חוץ וביטחון לא תדון.
ישראל אייכלר:
למה לא?
יואב קיש:
אני הצעתי ועדת הקליטה של נגוסה.
פנינה תמנו:
מה הקשר לקליטה?
פנינה תמנו:
- - - אנטישמיות.
זאב בנימין בגין:
זה לא רע, יואב.
זאב בנימין בגין:
הרבה יותר טוב מוועדת הרפורמות.
יואב קיש:
אני הצעתי.
יואב קיש:
לא רצו.
זאב בנימין בגין:
למה?
זאב בנימין בגין:
מי לא רצה?
זאב בנימין בגין:
היושב-ראש, ההצעה השנייה שלי - - -
מכלוף מיקי זוהר:
רגע, אני שומע מיושבת-ראש הוועדה, אם היא רוצה לקחת את הנושא ברצינות, ניתן לה.
יואב קיש:
המציעים היו צריכים להיות פה.
יואב קיש:
וזה שהמציעים לא באו לפה זה בעיה, ולא ככה מתייחסים להחלטה שלך שחשוב לך ואתה לא מגיע לדיון בוועדה.
יעל כהן-פארן:
- - - לא צריך לזלזל בהחלטה - - -
יואב קיש:
לא מזלזלים.
יעל כהן-פארן:
זה זלזול.
זאב בנימין בגין:
אבל מה לעשות, אנחנו מקבלים את הכותרת.
זאב בנימין בגין:
עזוב רגע.
יואב קיש:
לא מזלזלים, בני.
זאב בנימין בגין:
ועדת הקליטה מצוין.
פנינה תמנו:
אדוני היושב-ראש, שאלה בבקשה ליועצת המשפטית ברשותך.
פנינה תמנו:
אצל מי נמצא נושא האנטישמיות, בסמכות של איזו ועדה?
ישראל אייכלר:
ועדת החוץ, אני חושב.
ירדנה מלר-הורוביץ:
העלייה והקליטה גם.
פנינה תמנו:
החוץ והביטחון והקליטה גם?
זאב בנימין בגין:
יש ועדת משנה לענייני חוץ.
ארבל אסטרחן:
- - - זה לא נושא ישראלי וזה לא פיקוח על ממשלת ישראל.
פנינה תמנו:
מה זה, זה נושא יהודי.
מכלוף מיקי זוהר:
חברים, אפשר בבקשה קצת שקט?
מכלוף מיקי זוהר:
אני מגיש רביזיה על העניין הזה, היא תידון ב-10:45.
קריאה:
גם אני מגישה רביזיה.
מכלוף מיקי זוהר:
אם חברת הכנסת רחל עזריה תאמר לי שהיא מעוניינת לעשות דיון רציני ומעמיק בסוגיה הזו, אני אשמח להעביר לה את זה.
פנינה תמנו:
זה לא רציני - - -
מכלוף מיקי זוהר:
לא, זה לא קשור.
מכלוף מיקי זוהר:
יש לנו יושבת-ראש ועדה מצוינת שם והיא יכולה לעשות עבודה טובה.
פנינה תמנו:
מה זה קשור?
מכלוף מיקי זוהר:
אם היא תחליט שהיא לא רוצה, וזה לא תואם לדברים של הוועדה שלה או מה שהיא רוצה לעסוק בו, אז נעביר את זה לוועדה אחרת.
מכלוף מיקי זוהר:
אני ממשיך - - -
פנינה תמנו:
אדוני היושב-ראש, רגע, לפני שאתה ממשיך - - -
ישראל אייכלר:
רגע אחד, אני יכול לומר משהו?
מכלוף מיקי זוהר:
אני קראתי רביזיה.
פנינה תמנו:
אני מנסה להבין, הרי בסופו של דבר יש פה ועדות שההתנהלות שלהן צריכה להיות תקינה וגם שהיא תואמת את הלך הרוח והנושאים של הוועדות.
מכלוף מיקי זוהר:
זה לא בהכרח.
מכלוף מיקי זוהר:
עובדה שבנושא הזה לא מצאנו קשר ישיר.
פנינה תמנו:
לא, לא.
פנינה תמנו:
עכשיו שאלה עקרונית.
פנינה תמנו:
לא יכול להיות שאם אנשים פה אומרים שמי שבדרך כלל דן זה ועדת קליטה ועלייה והתחושה היא – מה קשור רפורמות?
יואב קיש:
לא, בוא נתחיל מזה שהמציעים לא הגיעו לפה.
יואב קיש:
זו הבעיה.
מכלוף מיקי זוהר:
אני לא ראיתי שום בה מיושב-ראש ועדת הקליטה.
מכלוף מיקי זוהר:
יושב-ראש ועדת הקליטה לא פנה אליי ולא ביקש את הדיון.
ישראל אייכלר:
עצם העובדה שהוא לא פה - - -
מכלוף מיקי זוהר:
לא, הוא היה יכול לבוא ולבקש את הדיון והוא לא עשה.
ישראל אייכלר:
אני רוצה הצעה לסדר.
פנינה תמנו:
אני חושבת שזה צריך ללכת לוועדת הקליטה והעלייה - - -
מכלוף מיקי זוהר:
עשינו רביזיה.
מכלוף מיקי זוהר:
היא נקבעה כבר.
מכלוף מיקי זוהר:
נתקדם בדיון.
ישראל אייכלר:
אדוני היושב-ראש, אני רוצה הצעה לסדר ואתה לא מאפשר לי.
מכלוף מיקי זוהר:
בטח שאני אאפשר לך.
מכלוף מיקי זוהר:
אני אאפשר לך כל מה שתרצה.
ישראל אייכלר:
אדם שלא נמצא כשדנים, ההצעה נופלת מסדר היום.
ישראל אייכלר:
אז או שאתה מוריד את הנושא, ואם אתה כן רוצה יש בוועדת החוץ, ועדת משנה שעוסקת פרופר בבעיות אנטישמיות ויחסים - - -
יואב קיש:
אבל הוא אמר רביזיה.
מכלוף מיקי זוהר:
עשיתי רביזיה בשביל זה.
מכלוף מיקי זוהר:
בסדר?
מכלוף מיקי זוהר:
ברביזיה נדון בזה.
ישראל אייכלר:
אז אני מציע ומבקש שזה יהיה שייך בוועדת החוץ ולא בשום מקום אחר.
מכלוף מיקי זוהר:
אז סיימנו את סעיף 1 וסיימנו את סעיף 3, סעיף 4 הוגשה עליו רביזיה.
מוועדה לוועדה:
א.
מוועדה לוועדה:
בקשת יושב-ראש ועדת החינוך, התרבות והספורט להעברת הצעה לסדר היום בנושא "דבריו החמורים של ראש ממשלת פולין ודרישה ממשרד החוץ להגיב בחריפות לדבריו", מוועדת החינוך לדיון בוועדה אחרת.
מוועדה לוועדה:
ב.
מוועדה לוועדה:
בקשת יושב-ראש ועדת הכספים להעברת הצעת חוק לתיקון פקודת מיסי העירייה ומיסי הממשלה (פטורין) (פטור מארנונה למצללה), התשע"ו-2016 (פ/20/2462), מוועדת הפנים והגנת הסביבה לדיון בוועדת הכספים, אושרה.
מוועדה לוועדה:
ג.
מוועדה לוועדה:
בקשת יושבת-ראש הוועדה המיוחדת חה"כ רחל עזריה להעברת הצעת חוק המקרקעין (תיקון מס' 33) (חלוקה תלת ממדית), התשע"ח-2018 (מ/1200), מוועדת הפנים והגנת הסביבה לדיון בוועדה המיוחדת באישורה.
מכלוף מיקי זוהר:
נותר לנו סעיף 2 להיום.
יואב קיש:
אפשר להתחיל?
מכלוף מיקי זוהר:
בסעיף 2 אני מתחיל בענייניו של גפני.
מכלוף מיקי זוהר:
הוא ממהר כמוך.
משה גפני:
אני באמצע הדיון.
מכלוף מיקי זוהר:
הוא הגיע.
פנינה תמנו:
אנחנו אוהבים את יהודי העולם אבל בואו נתייחס אליהם ברצינות.
יואב קיש:
ב', ג' ו-ד', שלושתם שלי.
יואב קיש:
תן לי - - -
מכלוף מיקי זוהר:
אז נתחיל ב-ב'.
יואב קיש:
קודם כל פנה אליי יושב-ראש ועדת הכספים - - -
מכלוף מיקי זוהר:
מדובר בוועדה לתיקון פקודת מסי עירייה, מה שנקרא חוק הפרגולות.
מכלוף מיקי זוהר:
נכון?
קריאה:
פטור מארנונה.
יואב קיש:
לא, היה משהו אחר.
יואב קיש:
פנה אליי יושב-ראש ועדת הכספים, הסביר לי את הסיבות שהוא רואה שראוי שהחוק יידון אצלו בוועדה.
יואב קיש:
לאחר שיחה אותו השתכנעתי ואני מסכים לבקשתו, ואין לי בעיה שסעיף ב' יעבור לוועדת הכספים.
מכלוף מיקי זוהר:
בקשת יושב-ראש ועדת הכספים להעברת הצעת חוק לתיקון פקודת מיסי העירייה ומיסי הממשלה (פטורין) (פטור מארנונה למצללה), התשע"ו-2016 (פ/20/2462), מוועדת הפנים והגנת הסביבה לדיון בוועדת הכספים, אושרה.
יואב קיש:
אני ממשיך עם סעיף ג'.
מכלוף מיקי זוהר:
כן, אדוני.
מכלוף מיקי זוהר:
תנהל את הישיבה, בבקשה.
יואב קיש:
ברשותך, ברשותך.
מכלוף מיקי זוהר:
סעיף ג'.
יואב קיש:
יושב-ראש הוועדה חבר הכנסת מיקי זוהר, יש בקשה שכבר דנו פה בוועדה על העברת הצעת חוק המקרקעין - - -
מכלוף מיקי זוהר:
נו, אתה מוותר לרחל?
יואב קיש:
לא קשור לוותר, ואני רוצה להסביר.
יואב קיש:
ראשית, מקצועית, חוק המקרקעין דן ונידון בוועדת הפנים.
יואב קיש:
זה בסיס מהותי לתפקידה של ועדת הפנים.
יואב קיש:
שנית, יש נושא של קומה מבונה שהגיע בחוק ההסדרים שקשור לתיקון הזה, תיקון מס' 33, חלקה תלת ממדית, שכבר נידון בוועדה, פוצל, ואנחנו עובדים עליו והיועץ המשפטי שלי חייב להיות בשתי הוועדות ומן הסתם הוא יהיה.
יואב קיש:
ולכן אני רוצה להשלים את החקיקה כפי שצריך בוועדה שלי, ואני לא רואה שום סיבה שמצדיקה, אין שום היגיון, שום היתכנות משפטית, שום סיבה שזה צריך להיות מחוץ לוועדת הפנים.
יואב קיש:
מעבר לכך שיושבת-ראש הוועדה המיוחדת רחל עזריה אפילו לא פנתה אליי, לא הסבירה לי את נימוקיה, אני לא רואה שום סיבה לעשות שום שינוי בסיטואציה הנוכחית.
מכלוף מיקי זוהר:
הבנתי.
יואב קיש:
רגע, אני מבקש להצביע.
מכלוף מיקי זוהר:
לא נצביע.
יואב קיש:
סעיף ד' – היא נמצאת פה, חברת הכנסת יעל פארן, אבל אם היא רוצה להעביר את הדיון המהיר - -
מכלוף מיקי זוהר:
לוועדת הרפורמות?
יעל כהן-פארן:
לוועדת הכלכלה.
יואב קיש:
- - אני לזה לא אתנגד.
מכלוף מיקי זוהר:
זה או ועדת הרפורמות או ועדת הפנים.
יעל כהן-פארן:
ועדת הפנים לא מקיימת דיון - - -
מכלוף מיקי זוהר:
אז אני אדרוש ממנה ואני אתן לו פרק זמן סביר לקיים.
יעל כהן-פארן:
אם אתה יכול לדרוש ממנו - - - פרק זמן סביר, אני אשמח.
מכלוף מיקי זוהר:
טוב.
מכלוף מיקי זוהר:
אז תוך 14 יום - - -
יואב קיש:
לא יכול.
יעל כהן-פארן:
רגע, מאחר שנושאים של כלכלה נידונים - - -
מכלוף מיקי זוהר:
מה לא? אתה עסוק?
יואב קיש:
לא, אני לא עסוק.
מכלוף מיקי זוהר:
21 יום?
יואב קיש:
לא.
יואב קיש:
יש לי לו"ז.
יואב קיש:
במושב הזה אני אעשה את זה.
יעל כהן-פארן:
זה מינואר.
יעל כהן-פארן:
יש אנשים שסובלים.
מכלוף מיקי זוהר:
במושב הזה?
יואב קיש:
בכנס הזה.
מכלוף מיקי זוהר:
בכנס הזה?
יעל כהן-פארן:
אני רק אגיד משהו - - -
מכלוף מיקי זוהר:
בסדר, אנחנו מבקשים - - -
פנינה תמנו:
לא, זה לא בסדר.
פנינה תמנו:
יש תקנון וצריך לעמוד בתקנון.
מכלוף מיקי זוהר:
מה התקנון אומר?
פנינה תמנו:
התקנון אומר תוך 21 יום.
יואב קיש:
אני רוצה להבין, אני הוועדה היחידה שלא עושה דיונים בזמן או שדווקא אני יחסית עושה היטב ומדי פעם - - -
מכלוף מיקי זוהר:
לא, אתה ח"כ מצטיין, חבר הכנסת קיש.
קריאה:
יושב-ראש ועדה מצטיין.
מכלוף מיקי זוהר:
יושב-ראש ועדה מצטיין.
יואב קיש:
יותר מזה.
יואב קיש:
אתה יודע שאני הנהגתי נוהל – אני רוצה לעדכן אותך, יושב-ראש ועדת הכנסת, שאני הנהגתי נוהל שלא היה קיים בוועדה שלי שבימים שאני לא נמצא ואני במילואים אני מבקש מחבריי לוועדה, וחלקם נמצאים פה ויעידו, שייקחו את הדיונים האלה ויעשו אותם כדי לא לעכב.
יואב קיש:
ואני מקפיד לעשות את זה.
יעל כהן-פארן:
אדוני היושב-ראש, מיקי – הוא לא מאזין.
יעל כהן-פארן:
אדוני היושב-ראש, אני הצעתי - - -
יואב קיש:
אם הוא רוצה את זה בכלכלה, שיהיה בכלכלה.
יעל כהן-פארן:
אני הצעתי לכלכלה בגלל שכלכלה עוסקת בנושאים של תעופה, ולכן אם זה לא נידון בוועדת הפנים אז המקום השני הראוי לו זה בוועדת הכלכלה.
מכלוף מיקי זוהר:
טוב, אנחנו משאירים את זה בוועדת הפנים - - -
יעל כהן-פארן:
אבל רגע, רגע - - -
מכלוף מיקי זוהר:
ויואב התחייב עד סוף המושב.
יעל כהן-פארן:
יושב-ראש הוועדה, אנשים סובלים ממש - -
מכלוף מיקי זוהר:
הוא אמר עד סוף המושב.
יעל כהן-פארן:
- - ואני מאוד מבקשת לעשות את זה בהקדם.
יעל כהן-פארן:
ואפשרי באמת עם מחליפים ליושב-ראש, אדוני היושב-ראש.
יעל כהן-פארן:
יואב, אפשר עם מחליפים ליושב-ראש?
יעל כהן-פארן:
אני אשמח לנהל את הישיבה.
יעל כהן-פארן:
אנשים ממש סובלים.
מכלוף מיקי זוהר:
את חברת ועדת הפנים?
מכלוף מיקי זוהר:
אז זה רעיון מצוין, חבר הכנסת קיש.
יואב קיש:
אני אגיד ככה ואני אומר את זה גם לפרוטוקול - - -
פנינה תמנו:
תקשורת מדהימה - - -
יעל כהן-פארן:
ושהשיפוץ לא ייגמר עד שאנחנו נקיים את הדיון.
מכלוף מיקי זוהר:
הנה, שמעת את זה, היועמ"שית?
יעל כהן-פארן:
בסדר, יש פה דחיפות, זה מינואר וזה דיון מהיר בגלל הדחיפות.
יעל כהן-פארן:
כשהגשתי את הדיון זה היה לפני הדיון.
יעל כהן-פארן:
היום השיפוץ התחיל ואנשים סובלים מרעש בלתי נתפס בכלל.
יעל כהן-פארן:
זו הבעיה.
איל בן ראובן:
אפשר להעיר משהו, אדוני היושב-ראש?
איל בן ראובן:
אתה דיברת על שני נושאים שונים.
איל בן ראובן:
ועדת החינוך זה היה נושא אחר.
יואב קיש:
הוא עוד לא התחיל עם ועדת החינוך.
מכלוף מיקי זוהר:
עוד לא הגעתי לשם.
יואב קיש:
הוא דילג כי אני הולך לדיון.
מכלוף מיקי זוהר:
תיכף אני אגיע לשם.